Moja lijepa gospođice

***Moja lijepa gospođice*** američki je mjuzikl snimljen po drami *Pigmalion* Georga Bernarda Shawa. Film je osvojio 8 Oskara među kojima je i Oscar za najbolji film. Režirao ga je George Cukor 1964, a glavne uloge su tumačili Audrey Hepburn kao Eliza i Rex Harrison kao prof. Higgins.

## Radnja 
Henry Higgins (Rex Harrison), arogantni, temperamentni profesor fonetike, hvali se svom novom prijatelju, pukovniku Pickeringu (Wilfrid Hyde-White), da može naučiti bilo koju ženu da priča "ispravno" i da je može predstaviti kao kneginju. Osoba koju bi trebao tome naučiti je Eliza Doolittle (Audrey Hepburn), mlada prodavačica cvijeća koja ima užasan *cockney* naglasak. Pickering je zaintrigiran i kladi se da Higgins nije u stanju to uraditi; Higgins prihvata Elizu da podučava besplatno kao izazov njegovim sposobnostima. Elizin otac Alfred P. Doolittle (Stanley Holloway), čistač po zanimanju, stiže tri dana kasnije, da zaštiti čednost svoje kćerke, ali u stvarnosti samo da izmami nešto novca od Higginsa, i dobija pet funti. Higgins je impresioniran njegovom originalnošću, prirodnim darom za jezik, a naročito njegovom neučtivošću. (Doolittle to objašnjava sa: "Ne može ih priuštiti!").

Eliza prolazi kroz mnoge faze govornog treninga, kao što je pričanje sa kamenčićima u ustima i pokušava da izgovori rečenicu: "U Hertfordu, Hampshireu, uragani rijetko pušu" bez propuštanja slova 'h'; potom da izgovori "Kiše u Španiji pretežno padaju u ravničarskim dijelovima". Isprva, ona ne napreduje nimalo (zbog Higginsovog strogog pristupa učenju), ali baš kad su se Higgins i Pickering zamorili od svega i već skoro odustali, Higgins se smekšava i drži govor o ljepoti i historiji engleskog jezika. Eliza pokušava još jednom i konačno "uspijeva"; ona momentalno počinje da priča akcentom visoke klase. Higgins je vodi na prvi javni nastup u Ascot Racecourse gdje ostavlja dobar utisak sa svojim lijepim manirima, da bi iznenada počela da priča svoj vulgarni Cockney akcent. Najveći uspjeh se desio kada je Eliza pozirala kao tajanstvena dama visokog staleža na plesnoj zabavi, uprkos neočekivanom prisustvu mađarskog stručnjaka za fonetiku kojeg je trenirao Higgins. Higginsov strogi tretman Elize, naročito njegova nezainteresovanost za njenu budućnost, primorava je da napusti sve, ostvaljajući ga razočaranim njenom nezahvalnošću. Nakon njenog odlaska shvata da je prosto navikao na njeno lice. Zaboravljajući svoj negativni stav o ženama, Higgins traži Elizu sljedeći dan i pokušava da je nagovori da mu se vrati. Nastaje žučna rasprava i njegova bivša studentica ga ponovo odbija. Higgins se vraća kući, i uporno predviđa da Eliza neće moći bez njega i da će mu se vratiti puzajući. Međutim, njegov bijes popušta i šta mu preostaje da samo sluša snimke njenog glasa sa starog fonografa na kojem su snimljene njene lekcije. Ali Higgins je prijatno iznenađen, Eliza mu se ponovo vraća.

## Uloge 
* Audrey Hepburn – Eliza Doolittle
* Rex Harrison – profesor Henry Higgins
* Stanley Holloway – Alfred P. Doolittle
* Wilfrid Hyde-White – pukovnik Hugh Pickering
* Gladys Cooper – gđa Higgins
* Jeremy Brett – Freddy Eynsford-Hill
* Theodore Bikel – Zoltan Karpathy
* Mona Washbourne – gđa Pearce

## Nagrade 
### *Oscari* 
* Oscar za najbolji film
* Rex Harrison - Oscar za najbolju glavnu mušku ulogu
* George Cukor - Oscar za najbolju režiju
* Cecil Beaton - Oscar za najbolji kostim
* George Groves, Warner Bros. - Oscar za najbolji zvuk
* André Previn - Oscar za najbolju originalnu muziku
* Gene Allen, Cecil Beaton i George James Hopkins - Oscar za najbolju scenografiju
* Harry Stradling - Oscar za najbolju fotografiju

### BAFTA 
* BAFTA za najbolji film

### *Zlatni globus* 
* Najbolji film 
* Rex Harrison - najbolji glumac
* George Cukor - najbolji režiser
## "David di Donatello" 
* Najbolji strani film
* Audrey Hepburn - najbolja strana glumica
* Rex Harrison - najbolji strani glumac

### Ostale nagrade 
* Najbolji strani film - nagrada Udruženja filmskih kritičara Španije
* George Cukor - najbolji režiser - nagrada Udruženja američkih režisera
* Rex Harrison - najbolji glumac - nagrada "Laurel"
* Najbolji film - nagrada Udruženja filmskih kritičara New Yorka
* Rex Harrison - najbolji glumac - nagrada Udruženja filmskih kritičara New Yorka

## Zanimljivosti 
* James Cagney prvi je dobio ponudu za ulogu Alfreda Doolittlea. Kad se on povukao u posljednjoj minuti, uloga je dodijeljena čovjeku koji je imao tu ulogu na Broadwayu, Stanleyju Hollowayu. Peter O'Toole, Cary Grant, Noel Coward, Rock Hudson Michael Redgrave i George Sanders bili su u planu da dobiju ulogu Higginsa prije nego što je Rex Harrison konačno izabran da ponovi svoju brodvejsku ulogu. 
* Jack L. Warner isprva nije želio da Harrison ponovi svoju teatarsku ulogu kao Higgins pošto je gledao *Kleopatru* i mislio je da je glumac izgledao previše star da bi mogao privući Audrey Hepburn da se zaljubi u njega. Peter O'Toole bio je u konkurenciji za ulogu Higginsa, ali njegov zahtjev za zaradu bio je previše visok. 
* Warner je platio 5,5 miliona dolara za kupovinu autorskih prava u februaru 1962. Ovo je bio rekordni iznos novca plaćen na filmska prava za bilo koju intelektualnu svojinu, da bi kasnije taj rekord bio prestignut 1978, kad je Columbia platila 9,5 miliona dolara na filmska prava za *Annie*.  
* Hepburn je bila prva od glumačke ekipe koja je saznala za vijest o atentatu na predsjednika Johna F. Kennedya; Audrey je vijest objavila odmah nakon snimanja pjesme "Wouldn't It Be Loverly?" 22. novembra 1963. Ekipa je primila ovu vijest sa zaprepašćenjem. 
* Kad je Rexu Harrisonu dodijeljen Oskar, on je posvetio nagradu svojim "dvjema lijepim gospođicama", Audrey Hepburn i Julie Andrews pošto su obje igrale ulogu Elize Doolittle sa njim.
  
## Kritike 
## Reference 
## Vanjski linkovi 
* 

Kategorija:Filmovi iz 1964.
Kategorija:Američki filmovi
Kategorija:Američki mjuzikli
Kategorija:Američki romantični dramski filmovi
Kategorija:Filmovi u režiji Georgea Cukora
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolju glavnu mušku ulogu
Kategorija:Filmovi koji su dobili Oscar za najbolju fotografiju
Kategorija:Filmovi koji su dobili Oscar za najbolju scenografiju
Kategorija:Filmovi koji su dobili Oscar za najbolji kostim
Kategorija:Filmovi koji su dobili Oscar za najbolju originalnu muziku
Kategorija:Filmovi koji su dobili Oscar za najbolje miksanje zvuka
Kategorija:Filmovi koji su dobili Zlatni globus za najboljeg redatelja
Kategorija:Filmovi koji su dobili Zlatni globus za najboljeg glumca – komedija ili mjuzikl
Kategorija:Filmovi s radnjom u Londonu
Kategorija:Filmovi snimljeni u Los Angelesu
Kategorija:Filmovi Warner Brosa